The Glass House (TV film)
The Glass House () je američki televizijski film snimljen u režiji Tomas Griesa i premijerno prikazan na programu mreže CBS početkom 1972. godine. Po žanru je zatvorska drama, a protagonisti, koje tumače Alan Alda i Clu Gulager, su univerzitetski profesor koji je u zatvoru završio zbog ubistva na mah i mladi, idealistički čuvar. Radnja počinje istog dana kada tamo prvi puta dođu i prikazuje kako se sudaraju sa novim, brutalnim svijetom kojim upravlja psihopatski vođa zatvorske bande, a čiji lik tumači Vic Morrow. Film je nastao po sinopsisu koji je bio napisao Truman Capote, pisac koji je bio stekao ugled književnim djelima njegove tematike, a sadržaj je velikim dijelom odražavao dominantno liberalne stavove u tadašnjem američkom društvu, odnosno preispitivao je sve društvene represivne institucije, uključujući zatvor. Sniman je u Utahu na autentičnim lokacijama u stvarnom zatvoru sa stvarnim zatvorenicima kao statistima, te je Alan Alda, prema kasnijim navodima u vlastitim memoarima, postao žrtvom kratkotrajnog pokušaja otmice od strane dva zatvorenika koji su ga mislili uzeti kao taoca i pobjeći. Nakon premijere je dobio izuzetno dobre kritike, a što je potaklo da se nekoliko mjeseci kasnije u kino-dvoranama pojavi proširena i necenzurirana verzija sa scenama psovki, golotinje i eksplicitnog nasilja. Prikazan je na Filmskom festivalu u San Sebastianu gdje je osvojio nagradu Zlatna školjka.

Uloge
 Vic Morrow ... Hugo Slocum
 Alan Alda ... Jonathon Paige
 Clu Gulager ... Brian Courtland
 Billy Dee Williams ... Lennox
 Kristoffer Tabori ... Allan Campbell
 Dean Jagger ... Upravnik zatvora Auerbach
 Scott Hylands ... Ajax
 Edward Bell ... Sinclair
 Roy Jenson ... Čuvar Brown
 Alan Vint ... Bree
 Luke Askew ... Bibleback
 Tony Mancini ... Steve Berino
 G. Wood ... Pagonis (nenaveden na špici)

External links

Američki filmovi
Dramski filmovi
Zatvorski filmovi